LIETUVOS RESPUBLIKOS APLINKOS MINISTRO



Į S A K Y M A S

**DĖL TREČIŲJŲ ŠALIŲ PILIEČIŲ ARCHITEKTO PROFESINĖS KVALIFIKACIJOS PRIPAŽINIMO LIETUVOS RESPUBLIKOJE TVARKOS APRAŠO PATVIRTINIMO**

2012 m. sausio 16 d. Nr. D1-39

Vilnius

Vadovaudamasis Lietuvos Respublikos Vyriausybės 2011 m. rugsėjo 14 d. d. nutarimo Nr. 1069 „Dėl trečiųjų šalių piliečių reglamentuojamų profesinių kvalifikacijų pripažinimo“ (Žin., 2011, Nr. ) 2 punktu,

t v i r t i n u Trečiųjų šalių piliečių architekto profesinės kvalifikacijos pripažinimo Lietuvos Respublikoje tvarkos aprašą (pridedama).

Aplinkos ministras Gediminas Kazlauskas

PATVIRTINTA

Lietuvos Respublikos aplinkos ministro

2012 m. sausio 16 d. įsakymu Nr. D1-39

**TREČIŲJŲ ŠALIŲ PILIEČIŲ ARCHITEKTO PROFESINĖS KVALIFIKACIJOS PRIPAŽINIMO LIETUVOS RESPUBLIKOJE TVARKOS APRAŠAS**

**I. BENDROSIOS NUOSTATOS**

1. Trečiųjų šalių piliečių architekto profesinės kvalifikacijos pripažinimo Lietuvos Respublikoje tvarkos aprašas (toliau – Tvarkos aprašas) reglamentuoja trečiųjų šalių piliečių architekto profesinės kvalifikacijos, įgytos trečiojoje šalyje, pripažinimo Lietuvos Respublikoje tvarką.

2. Tvarkos apraše nustatytos architekto profesinės kvalifikacijos pripažinimo, norint užsiimti architekto profesine veikla, procedūros, kompensacinės priemonės ir sprendimų apskundimo tvarka.

3. Trečiojoje šalyje įgytą architekto profesinę kvalifikaciją pripažįsta Lietuvos Respublikos aplinkos ministerija (toliau – Ministerija), vadovaudamasi Lietuvos Respublikos reglamentuojamų profesinių kvalifikacijų pripažinimo įstatymu (toliau – Įstatymas) (Žin., 2008, Nr. ), Tvarkos aprašu ir kitais teisės aktais, reglamentuojančiais architekto profesinės kvalifikacijos įgijimą ir teisę užsiimti architekto profesine veikla Lietuvos Respublikoje.

4. Ministerijai pripažinus architekto profesinę kvalifikaciją, asmuo gali pagal darbo sutartį arba savarankiškai užsiimti architekto veikla Lietuvos Respublikoje tokiomis pačiomis sąlygomis kaip ir Lietuvos Respublikos piliečiai.

5. Asmenys, kurių architekto profesinė kvalifikacija pripažinta, turi mokėti lietuvių kalbą tiek, kiek tai būtina norint užsiimti architekto profesine veikla Lietuvos Respublikoje.

6. Ministerija užtikrina gaunamos informacijos, susijusios su architektų profesinių kvalifikacijų pripažinimu, konfidencialumą.

7. Pagrindinės Tvarkos apraše vartojamos sąvokos:

7.1. formalios kvalifikacijos įrodymas (-ai) – diplomai, pažymėjimai ir kiti dokumentai, išduoti trečiosios šalies institucijos, paskirtos pagal tos šalies įstatymų ir kitų teisės aktų nuostatas, ir patvirtinantys sėkmingą profesinio rengimo baigimą;

7.2. pareiškėjas – trečiosios šalies pilietis, įgijęs architekto profesinę kvalifikaciją trečiojoje šalyje ir siekiantis dirbti pagal architekto profesiją Lietuvos Respublikoje;

7.3. profesinė kvalifikacija – kvalifikacija, kurią patvirtina formalios kvalifikacijos įrodymas ir (arba) profesinė patirtis;

7.4. trečioji šalis – bet kuri valstybė, išskyrus Europos Sąjungos, kitas Europos ekonominės erdvės valstybes arba Šveicarijos Konfederaciją;

7.5. profesinės adaptacijos laikotarpis – praktikos laikotarpis, per kurį asmuo užsiima architekto profesine veikla Lietuvos Respublikoje ir jį prižiūri atsakomybę prisiėmęs kvalifikuotas architektas. Profesinės adaptacijos laikotarpiu leidžiama papildomai mokytis;

7.6. profesinio tinkamumo testas – Lietuvos Respublikos aplinkos ministerijos organizuojamas asmens profesinių žinių patikrinimas siekiant įvertinti jo gebėjimą užsiimti architekto profesine veikla Lietuvos Respublikoje;

7.7. kitos šiame Tvarkos apraše vartojamos sąvokos atitinka Įstatyme ir kituose teisės aktuose vartojamas sąvokas.

**II. ARCHITEKTO PROFESINĖS KVALIFIKACIJOS PRIPAŽINIMO PROCEDŪRA NORINT UŽSIIMTI ARCHITEKTO PROFESINE VEIKLA**

8. Pareiškėjas arba jo įgaliotas asmuo užpildo ir pateikia Ministerijai paraišką dėl architekto profesinės kvalifikacijos pripažinimo pagal Tvarkos aprašo priedą ir teisės aktų nustatyta tvarka patvirtintas dokumentų kopijas. Kartu su paraiška Ministerijai pateikiami šie dokumentai (arba teisės aktų nustatyta tvarka patvirtintos jų kopijos):

8.1. asmens pilietybę įrodantis dokumentas;

8.2. pavardės ar vardo keitimo (jeigu buvo keičiama) dokumentai;

8.3. formalios kvalifikacijos įrodymas (-ai) ir priedai su išklausytų dalykų pavadinimais ir kreditų skaičiumi (jeigu jie yra);

8.4. užsienyje įgytos aukštojo mokslo kvalifikacijos vertinimo ir (arba) kvalifikacijos akademinio pripažinimo pažyma, išduota Studijų kokybės vertinimo centro;

8.5. darbo ir kitos su atestuojama sritimi susijusios veiklos aprašymas (*curriculum vitae*);

8.6. dokumentai, patvirtinantys pareiškėjo profesinę patirtį ir trukmę (jeigu jie yra);

8.7. dokumentai, susiję su architekto kvalifikacijos kėlimu (jeigu jie yra);

8.8. kiti dokumentai, įrodantys jo kvalifikacinį pasirengimą;

8.9. įgaliojimas, jei paraišką pildo įgaliotas asmuo.

9. Kartu su paraiška pateikiami ir dokumentų, nurodytų šio Tvarkos aprašo 8.2–8.9 punktuose, vertimai į lietuvių kalbą. Vertimas turi būti patvirtintas vertėjo parašu.

10. Pareiškėjo ar įgalioto asmens pateiktą paraišką ir dokumentus nagrinėja Architekto profesinės kvalifikacijos vertinimo komisija (toliau – Komisija), kurios sudėtį ir nuostatus tvirtina Lietuvos Respublikos aplinkos ministras.

11. Ministerija, gavusi pareiškėjo ar jo įgalioto asmens paraišką ir dokumentus, nurodytus Tvarkos aprašo 8.1–8.9 punktuose, ne vėliau kaip per 3 darbo dienas juos perduoda Komisijai.

12. Komisija patvirtina paraiškos gavimą per vieną mėnesį nuo jos gavimo dienos ir praneša pareiškėjui apie bet kokį trūkstamą dokumentą.

13. Komisija turi teisę pareikalauti, kad pareiškėjas ar jo įgaliotas asmuo pateiktų trūkstamus ir (arba) papildomus dokumentus, susijusius su jo profesinės kvalifikacijos vertinimu.

14. Ministerija turi teisę kreiptis į trečiosios šalies ar Europos Sąjungos, Europos ekonominės erdvės valstybės arba Šveicarijos Konfederacijos institucijas (toliau – Institucijos) ir paprašyti papildomos informacijos, susijusios su pareiškėjo formalios kvalifikacijos įrodymais ar kitais dokumentais. Komisijos sekretorius pareiškėją ar jo įgaliotą asmenį raštu informuoja apie Ministerijos kreipimąsi.

15. Pareiškėjas ar jo įgaliotas asmuo ir (arba) kitos Institucijos pateikia Komisijai ir (arba) Ministerijai trūkstamus ir (arba) papildomus dokumentus ar informaciją ne vėliau nei per 3 mėnesius nuo Komisijos ar Ministerijos kreipimosi dienos. Šis laikas neįskaitomas į Tvarkos aprašo 20 punkte nurodytą sprendimų priėmimo terminą.

16. Jeigu Ministerija per Tvarkos aprašo 15 punkte nurodytą laiką iš kitos Institucijos negauna atsakymo į užklausą dėl informacijos, susijusios su pareiškėjo formalios kvalifikacijos įrodymais ar kitais dokumentais, būtinos profesinei kvalifikacijai vertinti ir pripažinti, arba gauna netikslų ar neišsamų atsakymą, ji turi teisę dar kartą kreiptis į tą Instituciją. Institucija ministerijai atsakymą turi pateikti ne vėliau nei per mėnesį nuo pakartotinio kreipimosi dienos. Šis laikas neįskaitomas į Tvarkos aprašo 20 punkte nurodytą sprendimų priėmimo terminą.

17. Pareiškėjas ar jo įgaliotas asmuo turi teisę dalyvauti Komisijos posėdžiuose. Komisijos sekretorius pareiškėją ar jo įgaliotą asmenį raštu informuoja apie numatomą Komisijos posėdžio datą, laiką ir vietą ne vėliau kaip prieš 14 darbo dienų iki posėdžio.

18. Komisija, išnagrinėjusi pareiškėjo ar jo įgalioto asmens pateiktą paraišką ir dokumentus, pateikia išvadą dėl pareiškėjo profesinės kvalifikacijos ir siūlo Ministerijai priimti vieną iš šių sprendimų:

18.1. pripažinti profesinę kvalifikaciją;

18.2. nepripažinti profesinės kvalifikacijos ir nurodyti motyvuotas atsisakymo priežastis;

18.3. skirti pareiškėjui kompensacinę priemonę – profesinio tinkamumo testą ar profesinės adaptacijos laikotarpį, vadovaujantis Tvarkos aprašo III skyriaus nuostatomis.

19. Ministerija priima sprendimą nepripažinti pareiškėjo profesinės kvalifikacijos, jeigu:

19.1. rengimo kurso, dėl kurio pareiškėjas pateikia formalios kvalifikacijos įrodymą, trukmė – daugiau nei vienais metais trumpesnė už privalomą Lietuvos Respublikoje;

19.2. pareiškėjo baigtas rengimo kursas apima mažiau kaip 2/3 rengimo dalykų ir atitinkamai kiekvieno dalyko kreditų skaičiaus (jeigu jie yra) negu tie, kurie būtini siekiant gauti formalios kvalifikacijos įrodymą, privalomą Lietuvos Respublikoje;

19.3. pareiškėjas (ar jo įgaliotas asmuo) per Tvarkos aprašo 15 punkte nustatytą terminą nepateikia trūkstamų ir (arba) papildomų profesinei kvalifikacijai vertinti ir pripažinti būtinų dokumentų ar jų vertimo;

19.4. Institucija Ministerijai nepateikia atsakymo į pakartotinę užklausą dėl papildomos informacijos, susijusios su pareiškėjo formalios kvalifikacijos įrodymais ar kitais dokumentais, būtinos profesinei kvalifikacijai vertinti ir pripažinti, arba pateikia netikslų ir neišsamų atsakymą.

20. Ministerija motyvuotą sprendimą, nurodytą Tvarkos aprašo 18.1, 18.2 ar 18.3 punkte, priima kuo greičiau, bet ne vėliau kaip per 3 mėnesius nuo visų reikalingų dokumentų, įskaitant ir užsienyje įgyto išsimokslinimo vertinimo pažymą, kurią išduoda Studijų kokybės vertinimo centras, gavimo dienos.

21. Ministerija apie priimtą sprendimą raštu informuoja pareiškėją ar jo įgaliotą asmenį per 3 darbo dienas nuo sprendimo priėmimo.

22. Asmenys, kurių architekto profesinė kvalifikacija pripažinta, norėdami užsiimti architekto profesine veikla Lietuvos Respublikoje, privalo laikytis tokių pačių reikalavimų ir įsipareigojimų, nustatytų architekto profesinę veiklą reglamentuojančiuose teisės aktuose, kaip ir Lietuvos Respublikoje architekto profesinę kvalifikaciją įgiję piliečiai.

**III. KOMPENSACINĖS PRIEMONĖS**

23. Jeigu Ministerija priima sprendimą skirti pareiškėjui kompensacinę priemonę, ji turi pasiūlyti pareiškėjui pasirinkti vieną iš jų:

23.1. profesinės adaptacijos laikotarpį, trunkantį iki trejų metų;

23.2. profesinio tinkamumo testą.

24. Tvarkos aprašo 23 punkte nurodytos kompensacinės priemonės taikomos, jeigu:

24.1. architektų rengimo kurso, dėl kurio pareiškėjas ar jo įgaliotas asmuo pateikia formalios kvalifikacijos įrodymą, trukmė – ne daugiau nei vienais metais trumpesnė už privalomą Lietuvos Respublikoje;

24.2. baigtas architekto rengimo kursas apima ne mažiau kaip 2/3 rengimo dalykų ir atitinkamai kiekvieno dalyko kreditų skaičiaus (jeigu jie yra) negu tie, kurie būtini siekiant gauti formalios kvalifikacijos įrodymą, privalomą Lietuvos Respublikoje.

25. Ministerija, skirdama vieną iš kompensacinių priemonių, privalo atsižvelgti į tai, kad pareiškėjas savo kilmės šalyje, iš kurios jis atvyko, yra kvalifikuotas architektas.

26. Profesinio tinkamumo testą organizuoja Ministerija. Profesinio tinkamumo testai turi būti organizuojami ne rečiau kaip 2 kartus per metus, jeigu yra pareiškėjų.

27. Ministerija pagal pateiktus Komisijos pasiūlymus profesinio tinkamumo testui atlikti sudaro dalykų sąrašą, kuris parengiamas lyginant architekto rengimo programos dalykus Lietuvos Respublikoje su tais, kurie nurodyti pareiškėjo formalios kvalifikacijos įrodyme (-uose) ir (ar) jo priede su išklausytų disciplinų pavadinimais ir kreditų skaičiumi (jeigu jie yra).

28. Profesinio tinkamumo testas apima architekto rengimo programos dalykus, kurie pasirenkami iš Tvarkos aprašo 27 punkte nurodyto sąrašo ir kurių žinios būtinos siekiant užsiimti architekto profesine veikla Lietuvos Respublikoje.

29. Jeigu pareiškėjas pageidauja atlikti profesinio tinkamumo testą, Komisija parengia pasiūlymus dėl profesinio tinkamumo testą vykdančios institucijos, profesinio tinkamumo testo vykdymo formos ir jo vertinimo, profesinio tinkamumo testo vykdymo išlaidų padengimo tvarkos. Ministerija, gavusi Komisijos pasiūlymus, raštu informuoja pareiškėją, nurodydama:

29.1. profesinio tinkamumo testą vykdančią instituciją ir jos adresą;

29.2. profesinio tinkamumo testo vykdymo formą ir jo vertinimą;

29.3. profesinio tinkamumo testo vykdymo išlaidų padengimo tvarką;

29.4. kitą reikalingą su profesinio tinkamumo testo vykdymu susijusią informaciją.

30. Ministerija privalo ne vėliau kaip per mėnesį nuo profesinio tinkamumo testo atlikimo dienos jį įvertinti ir apie laikymo rezultatus raštu informuoti pareiškėją arba jo įgaliotą asmenį.

31. Neišlaikęs profesinio tinkamumo testo, pareiškėjas gali laikyti šį testą pakartotinai.

32. Profesinio tinkamumo testo vykdymo išlaidas pareiškėjas sumoka profesinio tinkamumo testą vykdančiai institucijai pagal jos nustatytus įkainius.

33. Ministerija pagal pateiktus Komisijos pasiūlymus nustato profesinės adaptacijos laikotarpio organizavimo, jo rezultatų vertinimo taisykles, prižiūrimą praktiką atliekančio asmens teises ir pareigas profesinės adaptacijos laikotarpiu.

34. Ministerija privalo ne vėliau kaip per mėnesį nuo profesinės adaptacijos laikotarpio pasibaigimo dienos apie įvertinimą raštu informuoti pareiškėją arba jo įgaliotą asmenį.

35. Kol trunka profesinės adaptacijos laikotarpis arba rengiamasi profesinio tinkamumo testui, pareiškėjo teisę gyventi Lietuvos Respublikoje, socialines garantijas ir lengvatas reguliuoja Lietuvos Respublikos įstatymai ir kiti teisės aktai.

36. Pareiškėjas, išlaikęs profesinio tinkamumo testą ar pasibaigus profesinės adaptacijos laikotarpiui, per 10 darbo dienų nuo įvertinimo gavimo pateikia Ministerijai paraišką pakartotinai įvertinti ir pripažinti jo profesinę kvalifikaciją. Kiti dokumentai, nurodyti Tvarkos aprašo 8.1–8.9 punktuose, teikiami tik pasikeitus juose pateiktai informacijai ar atsiradus papildomų duomenų.

37. Ministerija priima galutinį sprendimą, nurodytą Tvarkos aprašo 18.1 arba 18.2 punkte, ne vėliau kaip per 30 darbo dienų nuo paraiškos pakartotinai įvertinti ir pripažinti profesinę kvalifikaciją gavimo.

**IV. BAIGIAMOSIOS NUOSTATOS**

38. Pareiškėjas, nesutinkantis su Ministerijos sprendimu, gali jį apskųsti Lietuvos Respublikos administracinių bylų teisenos įstatymo (Žin., 1999, Nr. ; 2000, Nr. ) nustatyta tvarka.

\_\_\_\_\_\_\_\_\_\_\_\_\_\_\_\_\_

Trečiųjų šalių piliečių architekto profesinės

kvalifikacijos pripažinimo Lietuvos

Respublikoje tvarkos aprašo

priedas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas (-ai) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė (-ės) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Gimimo data |  |  |  |  | - |  |  | - |  |  | Lytis: |  | mot. |  | Vyr. |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Paso/Asmens tapatybės kortelės numeris |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ankstesnis vardas/pavardė |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pilietybė: |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Adresas korespondencijai: | Gatvė |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Namas |  |  |  |  | Butas |  |  |  |  | Pašto kodas |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Miestas/vietovė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Valstybė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tel. Nr. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Lietuvos Respublikos aplinkos ministerija

(adresatas)

**Paraiška**

**dėl Architekto profesinės kvalifikacijos pripažinimo norint užsiimti architekto profesine veikla Lietuvos Respublikoje**

\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Prašau pripažinti mano architekto profesinę kvalifikaciją:

Prašau pakartotinai pripažinti mano architekto profesinę kvalifikaciją:

(kas reikalinga, pabraukti)

**I. Duomenys apie išsilavinimą** (Išvardinkite švietimo institucijas, kuriose įgytas išsilavinimas)

|  |  |  |  |  |  |  |
| --- | --- | --- | --- | --- | --- | --- |
| **Formalios kvalifikacijos įrodymą  išdavusios**  **švietimo įstaigos pavadinimas**  **ir adresas** | **Mokytasi**  **ir (ar)**  **studijuota** | | **Mokymosi**  **ir (ar)**  **studijų**  **forma** 1 | **Formalios kvalifikacijos įrodymo pavadinimas**  (įrašyti originalo kalba) | **Formalios kvalifikacijos įrodyme įrašyta profesinė kvalifikacija ar kvalifikacinis laipsnis** (įrašyti originalo kalba) | **Pastabos** |
| **nuo** | **iki** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

1 D–dieninė, N – neakivaizdinė, V – vakarinė, NT – nuotolinė.

**II. PROFESINĖ PATIRTIS**

(Profesija arba profesinė veikla, kuria užsiėmėte per paskutiniuosius penkerius metus. Jeigu pildote šią dalį, pridėkite dokumentą (-us), patvirtinantį (-čius) Jūsų profesinę patirtį ir trukmę)

|  |  |  |  |  |
| --- | --- | --- | --- | --- |
| **Profesinė patirtis** | | | **Darbinės veiklos trukmė**  (metai, mėnuo) | |
| **Pareigos** | **Institucijos (įstaigos) pavadinimas** | **Valstybė** | **nuo** | **iki** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**III. PAPILDOMA INFORMACIJA**

(Informacija apie kitas aplinkybes, galinčias turėti įtakos Jūsų profesinės kvalifikacijos pripažinimui)

**IV. DUOMENYS APIE PAREIŠKĖJO ĮGALIOTĄ ASMENĮ** (jei prašymą pateikia įgaliotas asmuo)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas (-ai) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė (-ės) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Adresas korespondencijai: | Gatvė |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Namas |  |  |  |  | Butas |  |  |  |  | Pašto kodas |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Miestas/vietovė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Valstybė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tel. Nr. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**V. SUTIKIMAS**

Aš, ,

(pareiškėjo arba įgalioto asmens vardas ir pavardė)

esu susipažinęs (-usi) su Lietuvos Respublikos asmens duomenų teisinės apsaugos įstatymu (Žin., 1996, Nr. ; 2008, Nr. ) ir sutinku, kad Aplinkos ministerija kreiptųsi į valstybines ir (ar) privačias įstaigas (institucijas, įmones, organizacijas ar kt.) dėl informacijos apie mane (mane įgaliojusį asmenį) ir mano (mane įgaliojusio asmens) turimą profesinę kvalifikaciją.

Sutinku, kad Aplinkos ministerija vertintų mano (mane įgaliojusio asmens) profesinę kvalifikaciją.

Patvirtinu, kad prašyme pateikti duomenys yra teisingi.

|  |  |  |
| --- | --- | --- |
|  | \_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_  (vardas ir pavardė) |

**pridedama\*:**

|  |  |  |
| --- | --- | --- |
| □[] | 1. | Asmens pilietybę įrodantis dokumentas. |
| □[] | 2. | Pavardės ar vardo keitimo (jeigu buvo keičiama) dokumentai. |
| □[] | 3. | Formalios kvalifikacijos įrodymas (-ai) ir priedai su išklausytų dalykų pavadinimais ir kreditų skaičiumi (jeigu jie yra). |
| □[] | 4. | Užsienyje įgytos aukštojo mokslo kvalifikacijos vertinimo ir (arba) kvalifikacijos akademinio pripažinimo pažyma, išduota Studijų kokybės vertinimo centro. |
| □[] | 5. | Dokumentai, patvirtinantys pareiškėjo profesinę patirtį ir trukmę (jeigu jie yra). |
| □[] | 6. | Dokumentai, susiję su architekto kvalifikacijos kėlimu (jeigu tokie yra). |
| □[] | 7. | Kiti dokumentai, įrodantys pareiškėjo kvalifikacinį pasirengimą (nurodyti).  --------------------------------- |

---

|  |  |  |
| --- | --- | --- |
| □[] | 8. | Įgaliojimas, jei paraišką pildo įgaliotas asmuo. |
| □[] | 9. | Profesinio tinkamumo testo išlaikymą arba profesinės adaptacijos laikotarpį patvirtinantys dokumentai (jei buvo paskirta viena iš šių kompensacinių priemonių). |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\* Pastabos**:

1. Prašome pažymėti tik pateikiamus dokumentus.

2. Siunčiant paštu dokumentų kopijos turi būti patvirtintos nustatyta tvarka (notaro ar atitinkamos institucijos).

3. Dokumentai turi būti išversti į lietuvių kalbą, o vertimas patvirtintas asmens, išvertusio dokumentą, parašu.

|  |  |  |
| --- | --- | --- |
|  | \_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_\_  (vardas ir pavardė) |

\_\_\_\_\_\_\_\_\_\_\_\_\_\_\_\_\_